সাম্প্রতিক মুক্তিপ্রাপ্ত ছবি ‘ডিয়ার জিন্দেগি’-র সাফল্যের পরs শাহরুখের অগণিত দর্শক অপেক্ষা করছেন তাঁর পরবর্তী ছবি ‘রইস’-এর জন্য। ছবিটি শাহরুখের কাছেও খুব স্পেশাল। আর সেইজন্য নিজের ভক্তদের চমকে দিতে শাহরুখ নিয়ে আসছেন এক অভিনব পন্থা। ইতিমধ্যে জানা গিয়েছে যে, আগামী ৭ ডিসেম্বর মুক্তি পাবে এই ছবির ট্রেলর। এবং একইসঙ্গে দেশের ৩,৫০০টি স্ক্রিনে একসঙ্গে মুক্তি পাবে ছবির ট্রেলরও। শুধু তাই নয় ওই ৩,৫০০টি স্ক্রিনে ভিডিও কনফারেন্সের মাধ্যমে একসঙ্গে ৯টি বড় শহর অর্থাৎ দিল্লি, ইনদৌর, কলকাতা, বেঙ্গালুরু, হায়দরাবাদ, জয়পুর, মুম্বই, পঞ্জাব, আহমেদাবাদ ছাড়াও একাধিক ছোট শহরের লক্ষ লক্ষ ভক্তদের কাছে পৌঁছে যাবেন শাহরুখ। সঙ্গে থাকবেন নওয়াজউদ্দীন সিদ্দিকী। এর আগে এইভাবে ভিডিও কনফারেন্সার মাধ্যমে ছবির ট্রেলর লঞ্চ হতে দেখেননি দর্শকরা। শাহরুখ নিজেও খুবই উত্তেজিত। বি-টাউন সূত্রে খবর শাহরুখ জানিয়েছেন যে, এর মাধ্যমে তিনি ও তাঁর গোটা টিম খুব সহজেই অগণিত ভক্তদের কাছে পৌঁছে যেতে পারবেন। 
আরও পড়ুন
শাহরুখের সঙ্গে তাঁর অরগ্যানিক কেমিস্ট্রি, বললেন কর্ণ
মিষ্টি আলিয়া আর বিচক্ষণ শাহরুখ। ‘ডিয়ার জিন্দেগি’র মন ভাল করা টিজার
জন্মদিনের পার্টিতে আলিবাগে শাহরুখ, সঙ্গে ইন্ডাস্ট্রির বন্ধুরাও
এর আগে আদিত্য চোপড়ার ছবি ‘বেফিকরে’-এর ট্রেলর লঞ্চ হয়েছিল প্যারিসে একটি লাইভ ইভেন্টের মাধ্যমে। সুতরাং বলাই যায় যে, দর্শকদের দৃষ্টি আকর্ষণ করতে ছবির পরিচালকেরা ট্রেলারেই বাজিমাত করতে চাইছেন। ‘রইস’ ছবিটি পরিচালনা করেছেন জাতীয় পুরস্কার প্রাপ্ত পরিচালক রাহুল ঢোলাকিয়া। ছবিটি মুক্তি পাবে ২০১৭-র ২৬ জানুয়ারী।